# 2026

Taun **2026** (MMXXVI) nya taun ke diatu, lalu nyadi taun ke suah dikena berengkah kena Hari Empat kalenda Gregorius, taun ke-2026 dalam gela Era Biasa (CE) enggau Anno Domini (AD), taun ke-26 dalam milenium ke-3 enggau kurun ke-21 sereta taun ke-7 dalam dekad 2020-an.

## Penyadi

### Januari

Bar La Constellation di Crans-Montana, Switzerland, ke alai penusah angus ngujungka 40 iku orang parai lalu 115 orang agi bakal kena 1 Januari
Kar Serang langit AS di Venezuela, ti berujung enggau penan presiden Venezuela Nicolás Maduro sereta indu keterubah Cilia Flores kena 3 Januari
* 1 Januari
	+ Bulgaria nerima euro, nyadi menua kaban ke-21 zon euro.
	+ Saiprus berengkah pengawa iya nyadi Presiden Kaunsil Serakup Eropah.
	+ 40 iku orang parai sereta 115 iku orang bakal dalam penusah angus ba bar di Crans-Montana, Switzerland.
* 3 Januari
	+ Amerika Serikat ngelancharka sekeda serang langit ba beberapa endur di utara Venezuela, nan presiden Venezuela Nicolás Maduro sereta indu keterubah Cilia Flores.
	+ United Kingdom enggau Peranchis bejalaika serang udara begulai ba palan endur nyimpan senyata ba baruh tanah ti disangka di Siria ti sebedau tu dikena Islamic State.
	+ Guinea Ekuator mindahka indu nengeri iya ari Malabo ngagai Ciudad de la Paz.
* 5 Januari – Delcy Rodríguez ngangkat sumpah enggau rasmi nyadi pemangku Presiden Venezuela pengudah Nicolás Maduro ditan
* 6 Januari – Jubli 2025 badu.
* 7 Januari – Amerika Syarikat ngerampas dua buah kapal tangki armada bayang, nyengkaum siti baruh menira Rusia, dalam Pengawa nyekat minyak Amerika Syarikat maya Operasyen Tombak Selatan.
* 8 Januari – Iran madamka Internet ba selampur menua dalam timbal protes ti majak balat.
* 9 Januari – Kimpin Selatan Yemen 2025–2026: Kaunsil Pengalih Selatan madahka diri deka dibuai berindik ari pengelenyau ba kandang menua, nyengkaum indu nengeri iya Aden.
* 11 Januari – Pengawa bepilih parlimen Benin 2026 diatur.
* 13 Januari – Protes Iran 2025–2026: Protes serata menua ngelaban rejim Iran besambung, enggau beribu diriputka udah dibunuh lalu beribu iku agi ditan ba tengah pengawa perintah ti balat.
* 15–16 Januari – Pengawa bepilih besai Uganda 2026: Presiden Penyandang Yoweri Museveni menang dalam pengawa bepilih besai taja bisi protes ketegal dawa nipu pengawa bepilih, ngujungka bepuluh iku orang ke protes mati sereta penaban chalun penyakal besai Bobi Wine.
* 18 Januari
	+ Lapan bengkah menua Eropah mansutka penerang begulai madahka, emba Presiden Amerika Syarikat Trump deka ngerampit menua Greenland berisiko "lingkar nurun ke enda likun" enggau "ngeruga kaul transatlantik".
	+ 42 iku orang parai lalu 292 iku orang bakal pengudah dua iti tren kelinchir di Adamuz, selatan Sepanyol.
* 19–23 Januari – Forum Ekonomi Dunya diatur di Davos, Switzerland.
* 20 Januari – Perintah pengalih Siria mulihka tebal kandang menua ti dipegai Soladadu Demokratik Siria berindik serang enggau pengetu senyata udah nya.
* 22 Januari
	+ Amerika Serikat rasmi ningallka Gerempung Pengerai Sedunya.
	+ Peranchis ngerampas siti kapal tangki armada bayang, baruh menira Rusia, di Mediterranean.
* 23 Januari
	+ Tô Lâm dipilih baru nyadi Sekretari Besai Parti Komunis Vietnam dalam Kongres Nasional ke-14.
	+ Iliana Iotova nyadi Presiden Bulgaria indu keterubah pengudah Rumen Radev ngelengkaka pengawa.
* 25 Januari – Pengawa bepilih besai Myanmar 2025–26 Myanmar: Dalam pengawa bepilih ti dianggap mayuh orang enda bibas tauka lurus, Parti Serakup Solidariti enggau Pemansang ti pro-soldadu menang supermajoriti penuduk ba Pyithu Hluttaw enggau Amyotha Hluttaw.
* 26 Januari – Bangkai Ran Gvili, orang tebus Israel kepenudi ke agi tinggal ba Jalur Gaza, ditemu IDF ari Gaza utara, lalu ngujunhka krisis orang tebus perang Gaza.
* 27 Januari – Sempekat Dagang Bibas India–Serakup Eropah disain pengudah semak dua dekad berunding, ngemunaska tarif ba mayuh macham produk enggau servis entara kededua kandang menua nya.
* 28 Januari
	+ Sarah Mullally nyadi primat indu keterubah Gerija England enggau Bishop Besai Canterbury.
	+ Pengeruntuh di lembang koltan Rubaya di timur Republik Demokratik Kongo ngujungka lebih ari 400 iku orang parai.
* 29 Januari
	+ Konflik sivil Etiopia: Penyarut nyadi di kandang menua Tigray di Etiopia entara Soldadu Pengetan Tigray enggau Soldadu Federal.
	+ Penyarut ba Balochistan: Laban entara Soldadu Pengelepas Balochistan enggau Soldadu Pakistan di sekeda pelilih menua ba Balochistan, Pakistan, ngujungka enda kurang ari 225 iku orang parai.
* 30 Januari – Tiga juta lambar bekaul enggau fail Epstein dikeluarka ngagai mensia mayuh, bisi nyebut mayuh orang ti beprofil tinggi serata dunya.

### Februari

Raban ke mai menira ba pengerami bejadika Lumba Olimpik Musin Chelap diatur di Milan enggau Cortina d'Ampezzo, Itali
Bah di tebing Sungai Paraibuna ba kandang endur Industri, Juiz de Fora, Minas Gerais, Brazil
Ali Khamenei dibunuh kena 28 Februari.
* 1 Februari – Pengawa bepilih besai Kosta Rika 2026: Laura Fernández Delgado dipilih nyadi presiden Kosta Rika, enggau parti iya menang majoriti penuduk dalam Aum Legislatif.
* 3 Februari – Boko Haram nyerang dua kampung di Negeri Kwara, Nigeria, ngujungka enda kurang ari 162 iku orang parai.
* 5 Februari – Sempekat New START ngenaka senyata nuklear bestrategi entara Amerika Serikat enggau Rusia lepas timpuh.
* 6 Februari
	+ Enda kurang ari 31 orang tebunuh sereta 100 iku ke bukai bakal dalam siti pengebom munuh diri ba Masjid Khadija Tul Kubra di Islamabad, Pakistan.
	+ Olimpik Musin Chelap berengkah, diatur di Milan enggau Cortina d'Ampezzo, Itali.
* 7 Februari
	+ Trofi Dunya T20 Laki 2026 ke diatur di India enggau Sri Lanka berengkah.
	+ Kaunsil Presidan Bepengalih Haiti udah dibubarka, mindahka kuasa eksekutif ngagai pemangku menteri besai Alix Didier Fils-Aimé.
* 8 Februari
	+ Pengawa bepilih besai Jipun 2026: Penyandang Menteri Besai Sanae Takaichi menang besai, ngulihka supermajoriti dalam Dewan Pengari Rayat.
	+ Pengawa bepilih besai enggau Referendum konstitusyen Thailand 2026: Penyandang Menteri Besai Anutin Charnvirakul menang pluraliti ba Dewan Pengari Rayat, lalu referendum berengkah ngaga perambu konstitusyen baru dikemendarka.
	+ Pengawa bepilih presiden Portugal 2026: Chalun Parti Sosialis António José Seguro dipilih nyadi Presiden Portugal ba renggat kedua, ngalahka ketuai Chega André Ventura.
* 10 Februari – Enda kurang ari semilan orang, nyengkaum orang ke ngereja penyalah nya, bebadi nyawa, lalu 27 iku bakal ba penusah betimbak ba Sekula Sekondari Tumbler Ridge ba genturung pendiau di Tumbler Ridge, British Columbia, Canada.
* 11 Februari – Pengawa bepilih besai Barbados 2026: Penyandang Menteri Besai Mia Mottley menang semua penuduk dalam Dewan Pengari Rayat.
* 12 Februari – Pengawa bepilih besai enggau Referendum konstitusyen Bangladesh 2026: Ba pengawa bepilih keterubah kenyau ari penumbang Menteri Besai Sheikh Hasina, Parti Nasionalis Bangladesh ti betuaika Tarique Rahman menang besai di Jatiya Sangsad, lalu referendum pasal Charter Julai dikemendarka.
* 13–15 Februari – Aum Pengelikun Munich ke-62 diatur.
* 17 Februari – Presiden Peru José Jerí dibantah Kongres Peru, muai iya ari pangku pengawa. Iya diganti enggau José María Balcázar.
* 16–21 Februari – Aum Tuchung Empas AI nyadi di New Delhi, India.
* 22 Februari
	+ Kim Jong Un dipilih baru nyadi Sekretari Besai Parti Pengereja Pengawa Korea dalam Kongres Nasional ke-9.
	+ Pengawa bepilih parlimen Laos 2026 diatur.
	+ Operasyen Jalisco 2026: Operasyen soldadu di Tapalpa, Jalisco, Mexico, ngujungka 62 iku orang nyengkaum ketuai Kartel Rebak Baru Jalisco El Mencho.
* 23 Februari – Penumbuh kabinet Belanda 2025–2026: Rob Jetten ngangkat sumpah nyadi Menteri Besai Belanda, ngetuaika perintah minoriti.
* 26 Februari – Perang Afghanistan–Pakistan 2026: Perintah menua Pakistan nesauka "perang tebuka" ngelaban Taliban di Afghanistan.
* 27 Februari – Bah Zona da Mata 2026: Bah enggau tanah tusur di kandang menua Zona da Mata di Minas Gerais, Brazil ngujungka enda kurang 70 iku orang parai lalu beribu orang dipindahka.
* 28 Februari – Konflik Iran 2026: Israel enggau Amerika Serikat ngelancharka serang ngagau Iran, munuh mayuh pemesai bepangkat tinggi, nyengkaum Ketuai Tinggi Ali Khamenei. Iran launches retaliatory strikes against Israel, as well as against US military bases in the Persian Gulf.

### Mach

* 2 Mach
	+ Enda kurang ari 169 iku orang tebunuh lalu 50 bakal lebuh raban nembiak besenyata ari Unity nyerang Kaunti Abiemnom di Sudan Selatan.
	+ Perang Lebanon 2026: Hezbollah berengkah ngepunka serang ngagai Israel dikena malas pemunuh Ketuai Tinggi Iran Ali Khamenei.
* 4 Mach – Perang Iran 2026: Amerika Serikat ngaramka kapal perang Iran IRIS *Dena* di Tasik Hindi ngena torpedo, munuh 87 iku kru.
* 5 Mach – Pengawa bepilih besai Nepal 2026: Parti Rastriya Swatantra ti betuaika Balen Shah menang besai.
* 5–17 Mach – Klasik Besbul Dunya 2026 diatur di Jipun enggau Amerika Serikat.
* 6–15 Mach – Lumba Paralimpik Musin Chelap 2026 diatur di Milan enggau Cortina d'Ampezzo, Itali.
* 8 Mach
	+ Pengawa bepilih ketuai tinggi Iran 2026: Mojtaba Khamenei, anak laki Ali Khamenei, dipilih nyadi Ketuai Tinggi Iran.
	+ Pengawa bepilih parlimen Kolombia 2026: Parti presiden Gustavo Petro Historic Pact menang penuduk pluraliti dalam Dewan Pengari Rayat enggau Senat.
	+ India ngalahka New Zealand dalam main kepenudi Trofi Dunya T20 Laki 2026 lalu bulih gela ketiga.
* 12 Mach – Arkitek Chile Smiljan Radić nerima Perais Arkitektur Pritzker 2026, ngelala pemeri iya ngagai arkitektur kontemporari.

## Kereban sanding